QIEGĦED JISBAĦ Ta' JOE MEJLAK Il-lejl intemm u għadda Ser jerġa' jibda l-jum, In-nies mill-ġdid tmidd għenqha għall-ħajja ta' kuljum. Id-dlam inħeba għal kollox U feġġ id-dawl sabiħ, Il-lejl mar u telaqna Bħal donnu ħa għalih. Il-qamar għalkemm tefa Ma marx, baqa' fejn kien, Irid jibqa' fil-għoli Jitgħaxxaq bil-ħolqien, Il-kwiekeb tfew bħal sidhom U għebu mis-smewwiet Għax raw li kien għaddielhom Il-ħin ta' paċi w skiet. L-għasafar dlonk jittajru — Min sejjer U min ġej — U bdew bil-għana tagħhom Tfaħħru lill-Mulej l Id-dwal artifiċjali Intfew bil-mod il-mod, U leħen ta' qanpiena Instama' jdoqq fil-bogħod, Kultant tilmaħ karrozza Li tikser dak is-skiet: Il-ħajja reġgħet qamet Fir-rħala u l-ibliet. Irġiel bakkru għal xogħolhom, Oħrajn għadhom reqdin, Għax lejlhom għaddewh barra Fis-swali kbar taż-żfin. Ix-xemx feġġet miksija B'mant aħmar tal-ħarir — Kultant iien nistħajjilha Ballun ħamrani, kbir, Il-ħajja ħadet sewwa U reġa' beda l-jum, In-nies ġa meddet għonqha Għal xogħolha ta' kuljum.